CELEX: 62013CN0117
Language: et
Date: 2013-03-14 00:00:00
Title: Kohtuasi C-117/13: Eelotsusetaotlus, mille on esitanud Bundesgerichtshof (Saksamaa) 14. märtsil 2013 — Technische Universität Darmstadt versus Eugen Ulmer KG

15.6.2013   
            
            
               ET
            
            
               Euroopa Liidu Teataja
            
            
               C 171/10
            
         Eelotsusetaotlus, mille on esitanud Bundesgerichtshof (Saksamaa) 14. märtsil 2013 — Technische Universität Darmstadt versus Eugen Ulmer KG
   (Kohtuasi C-117/13)
   2013/C 171/19
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kaebuse esitaja: Technische Universität Darmstadt
   
      Vastustaja: Eugen Ulmer KG
   
      Eelotsuse küsimused
   
   
               1.
            
            
               Kas kauplemist ja litsentsimist reguleerivad sätted direktiivi 2001/29/EÜ (1) artikli 5 lõike 3 punkti n tähenduses kehtivad juhul, kui õiguste valdaja pakub sättes nimetatud asutustele mõistlikel tingimustel litsentsilepingute sõlmimist teose kasutamiseks?
            
         
               2.
            
            
               Kas direktiivi 2001/29 artikli 5 lõike 3 punkt n võimaldab liikmesriikidel anda asutustele õiguse nende kogudesse kuuluvaid teoseid digitaliseerida, kui see on vajalik teoste kättesaadavaks tegemiseks eriseadmete kaudu?
            
         
               3.
            
            
               Kas liikmesriigid võivad direktiivi 2001/29 artikli 5 lõike 3 punkti n alusel kehtestada õigusi, mis võimaldavad eriseadmete kasutajatel nende kaudu kättesaadavaks tehtud teoseid printida paberile või salvestada USB-mäluseadmele?
            
         
      (1)  Euroopa Parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, 22.6.2001, lk 10, ELT eriväljaanne 17/01, lk 230).